अरथूना में आज फाल्गुनी नृत्य के रंग पेश होंगे
भरत नाट्यम फास्टफूड नहीं, साधना है-वासंती
बड़ौदाकी वासंती जोशी ने बताया कि भरत नाट्यम नृत्य सबसे पुरानी कला है। ये कला फास्टफूड नहीं है, जो तुरंत बनाकर खाया जाएं। यह साधना है, जिसके लिए पसीना बहाना पड़ता है। कहा जाता है इस कला का उदभव भगवान शिव ने किया था और बाद में भरत मुनि ने इसके बारे में लिखा था। भरत नाट्यम को पहले देवदासियां किया करती थीं। भरत नाट्यम में 108 कलाएं हैं, जिनमें आंखों की हलचल अहम है। नंदिकेश्वर के लिखे अभिनव दर्पण का भी इसमें अनुसरण किया जाता है। उन्होंने इस कला का कई राज्यों में प्रदर्शन किया है और वे नटराज नृत्य, कीर्तनम की प्रस्तुतियां देंगी। उन्होंने भरत नाट्यम नृत्य में 20 वर्षों का अनुभव है।
मूर्तियों में नजर आती है कत्थक की खासियत-रोशन
कलाकी निष्णात पुणे की रोशन दाते ने बताया कि उन्होंने महाराष्ट्र, गुजरात, राजस्थान के 85 मंदिरों का काफी अवलोकन किया। जिसमें उन्होंने पाया कि कत्थक कला की प्राचीन विशेषता तीनों राज्यों के मंदिरों में लगी मूर्तियों में नजर आती है। कत्थक कला मुगलकाल से पहले की है, जो अरथूना के प्राचीन पुरातत्व महत्व के मंदिरों और बाहरी क्षेत्र में लगी मूर्तियों में भी नजर आती है। उनके शिष्यों द्वारा शिव तांडव, सरगम ताल, करवचारी हस्त, लोकसंगीत और होरी की प्रस्तुतियां दी जाएंगी, जिनमें कुछ 16वीं सदी की याद दिलाएंगी। रोशन दाते ने कहा कि टीवी सीरियल में बच्चों को कला की प्रस्तुतियां देते देख काफी खुशी होती है और वे भारत की शास्त्रीय कला भी सीखें तो उनकी कला में आैर भी निखार आएगा।
गीत, वाद्ययंत्र मिलाना ही सांगीतिक प्रस्तुति-डॉ.श्वेता
बड़ौदाके महाराजा सयाजी राव विश्वविद्यालय की असिस्टेंट प्रोफेसर डॉ.श्वेता जेजुरकर को प्रथम वासंतिका महोत्सव के लिए विशेष रूप से बुलाया गया है। जो वैदिक मंत्र गान, द्रुपद गान, भरत नाट्यम, कत्थक का विशेष ज्ञान रखती हैं। उन्होंने बताया कि जब उन्हें पता चला कि अरथूना क्षेत्र के प्राचीन देवालयों में ऐसा विशेष आयोजन हो रहा है, उन्होंने इसमें अपनी भागीदारी बनाना तय किया। डॉ.जेजुरकर ने कहा कि वास्तव में गीत, वाद्ययंत्र मिलाकर ही सांगीतिक प्रस्तुति होती है। सभी में भगवान शिव के डमरू से निकले माहेश्वर सूत्र के शब्द अपना विशेष स्थान रखते हैं।
बांसवाड़ा/अरथूना| अरथूनाके पुरातत्व देवालय वृंद परिसर में प्रथम वासंतिका महोत्सव रविवार शाम 5 बजे से मनाया जाएगा।
इस दौरान फाल्गुनी गैर नृत्य की प्रस्तुति दी जाएगी और इस दौरान मंच पर रंग गुलाल से भरी थालियां रखी जाएंगी और फाल्गुनी गैर नृत्य वागड़ के लोक कलाकारों द्वारा किया जाएगा। फाल्गुनी गैर नृत्य के माध्यम से ही आभार जताया जाएगा और कार्यक्रम संपन्न होगा।
कार्यक्रम के आयोजक कला, साहित्य, संस्कृति-पुरातत्व विभाग जयपुर और अभिनव शिक्षा समिति बांसवाड़ा है। महोत्सव में वागड़ लोककला के 30 कलाकार 30 वाद्ययंत्रों का एकसाथ वादन कर अनूठी प्रस्तुति देंगे। साथ ही वैदिक मंत्र गान, समवेत स्वर द्रुपद गान, भरत नाट्यम नृत्य, कत्थक नृत्य-नाटिका, वागड़ वाद्यवृंद वादन, भीली लोकगीत घूमरा नाच, फाल्गुनी गैर नृत्य की प्रस्तुतियां दी जाएंगी। ऐसा पहली बार होगा जब यहां महाराष्ट्र और गुजरात के कलाकार मनमोहक प्रस्तुतियां देंगे। समिति की सचिव मालिनी काले ने बताया कि समारोह में बांसवाड़ा वागड़ की कला और सांस्कृतिक विरासत नामक विशेष पुस्तक का विमोचन किया जाएगा। समारोह में प्रस्तुतियां देने वाले प्रमुख कलाकार पुणे की रोशन दाते कत्थक नृत्य, यश मेहता और साथी बड़ौदा वैदिक मंत्र गान, माधवी नानल मुंबई द्रुपद गान, यशोदानंदन नाथद्वारा मृदंग वादन, वासंती जोशी बड़ौदा भरत नाट्यम, खेमराज कटारा वागड़ लोककला की प्रस्तुतियां देंगे। समिति के अध्यक्ष शंकरलाल चौधरी ने बताया कि कार्यक्रम के मुख्य अतिथि राज्यमंत्री धनसिंह रावत होंगे। अध्यक्षता संसदीय सचिव भीमाभाई डामोर करेंगे। विशिष्ट अतिथि में विधायकों के अलावा पश्चिम सांस्कृतिक केंद्र उदयपुर के उपनिदेशक सुधांशुसिंह, उद्योगपति प्रकाश माहेश्वरी होंगे। कार्यक्रम का संचालन बड़ौदा के महाराजा सयाजी राव विवि संस्कृत विभाग की असिस्टेंट प्रोफेसर डॉ.श्वेता जेजुरकर और भूपेंद्र उपाध्याय तनिक करेंगे।
डॉ. श्वेता जेजुरकर
वासंती जोशी
रोशन दातेे
bho_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva mai_Deva mar_Deva kas_Deva